
Mi-a sosit de peste ocean, din Statele Unite ale Americii, antologia de poezie universală 
întocmită de cunoscutul poet paradoxist Florentin Smarandache, intitulată destul de personal 
"Afinităţi", editura "Dorul", 1998, Narresundby, Danemarca, carte apărută în condiţii grafice 
excelente. 

Antologia, selectată absolut pe criterii personale, cuprinde "un evantai de 42 de poeţi din 
23 de ţări", inclusiv din ţări exotice, ca Benin, Gambia, Malaezia, Nepal, Sri Lanka, fiindcă, aşa 
cum mărturiseşte poetul în prefaţă, este "mereu în căutare de exotism". 

Poeziile din "Afinităţi" sunt traduceri efectuate într-o perioadă relativ scurtă, cuprinsă 
între 1989 - 1995 şi care "explodează" criteriile lui Thibaudet. 

Autorul antologiei ignorând orice problemă legată de generaţii care, după cum ştim, a 
declanşat răfuieli pătimaşe în toate ţările unde s-a "bătut monedă" pe o astfel de clasificare, 
uneori veninoase, orgolii incendiare, vanităţi furibunde, a reunit între coperţile cărţii sale mode şi 
timp care au încăput prin "inelul" acela denumit atât de concret de Florentin Smarandache 
"Afinităţi". 

Dincolo de orice delimitări, foarte fireşti altfel şi naturale pentru psihologia 
traducătorului, criteriul ales de acesta a fost acela al diversităţii, aşa cum declară, dar noi 
descoperim elemente comune la aproape toţi autorii traduşi, coagulate în jurul unui Zeitgeist 
specific. 

Instrumentele de lucru au fost limbile: franceză, engleză, portugheză, spaniolă °i italiană, 
evantai care confirmă că Florin Smarandache deţine acel diapazon lingvistic ce poate vibra pe o 
gamă largă a subtilităţilor lingvistice din care a tradus. Descoperim în poeziile autorilor 
antologaţi o linie comună, aceea a atitudinii originale a poeţilor ce scriu o poezie care face 
impresia că vor s-o cucerească fugind de ea, unde metafora poetică face casă bună cu parabola °i 
anecdota. O parte din autorii antologaţi au fost cunoscuţi personal de poetul Florentin 
Smarandache (acesta fiind un evadat dintre meridianele lumii) în peregrinările sale, iar pe alţii 
i-a "tradus de bucurie că-mi trimiteau cărţilor lor, în special după ce ajunsesem în America, 
având audienţă lărgită, întrebându-mă cum să le mulţumesc... °i mă miram de unde -mi aflaseră 
adresa? Probabil că-n SUA infonnaţiile circulă cu viteza... (poemelor) luminii!" (Florentin 
Smarandache). 

Pe Paul Courget, din Bordeaux, l-a cunoscut în vara anului 1992, când fiica acestuia, la 
Bergerac, organiza un festival de poezie. Poetul Teresinka Pereira, din Belo Horizonte, l-a 
însoţit pe poetul traducător în turneul paradoxist din 1993 prin Brazilia. Trebuie să subliniem că 
Teresinka citise din doi poeţi români; din Eminescu °i din Ion Pachia Tatomirescu. Acesta din 
urmă a fost publicat de Vasile Val Telceanu °i de mine în revista "Radix" ce apărea la Namur, 
Belgia. Maria de Canno Gaspar de Oliveira a fost gazdă ospitalieră în imensul Rio de Janeiro, 
ora 0 în care l-a cunoscut pe profesorul universitar de literatură Gilberto Mendonaca Teles °i care 
auzise de Adrian Marino, care publicase la Gallimard (probabil cu sprijinul lui Mircea Eliade). 
Pierre Calderon, profesor de franceză în Turcia °i poet care l-a ajutat pe Florin Smarandache în 




perioada lagărului. Pe aceia°i linie se află °i Cristina Fuchs-Arthur. Helle Busacca e 
traducătoarea în italiană a "formulelor pentru spirit" iar Paul Georgellian, italianul care a tradus 
din română în engleză eseul lui Titus Popescu, "Estetica Paradoxismului". Această evidentă mă 
face să mă gândesc la putinele rânduri scrise de Maurice Utrillo: "In orice operă de artă, 
sentimentul uman trebuie să se evidenţieze înaintea oricărui sistem estetic (...)" 

Ramificate în atâtea direcţii din culturi °i subculturi diferite, găsim influenţe comune din 
care se hrăne°te poezia antologaţilor. Descoperim o nostalgie hrănită din romantism, un ecletism 
irigat de ironie, o paradigmă în care se sugerează un model cosmologic sau o nuanţă specifică 
neamului °i tradiţiilor acestuia din care provine poetul. 

La toţi poeţii antologaţi există acea recuperare a omogenităţii nu din planul iluziei, ci 
din acela al con°tiinţei creatoare. Nu doresc să fac o clasificare a poeţilor dar descopăr că toate 
formulele stilistice consumă în anumite puncte, punând accente diferite, sugerând filiaţii. Găsim 
poeţi care au o formă disimulată de criză a interiorităţii, gnomici °i ezoterici cu imaginaţia 
inflamată de abstractism senzorial °i fantezi°ti ce folosesc din abundenţă expresia lapidară, 
concentrată, după tehnica manieristă a concett- ului. 

întreprinderea poetului Florentin Smarandache este generoasă prin faptul că dăruie°te 
cititorului de limba română poeţi de pe mapamond puţin sau deloc cunoscuţi, iar pe Octavian 
Goga îl recuperează în engleză. 

în diversitatea generoasă a acestei lirici unificatoare prin afinitate, mai este loc pentru 
mutaţii °i integrări în viitoarele, eventuale, antologii. 




